༄༅། །དཔལ་ས་སྐྱའི་གདུང་སྲས་རིན་པོ་ཆེ་ལྷ་རྒྱལ་དགོན་གྱི་ཆོས་ཁྲིར་
མངའ་གསོལ་བའི་ལེགས་འབུལ་གྱི་ཡི་གེ་སྙན་ཚིག་
མེ་ཏོག་གཞོན་ནུའི་མཆོད་སྤྲིན་ཞེས་བྱ་བ་
བཞུགས་སོ། །
༄༅༅། །ༀ་ཤྲི༔ཤྲིཤྲིསྭསྟི་ཏིཥྛནྟུ། སྲིད་དང་ཞི་བར་ཡོང་ཡེ་མི་གནས་སྤྲོས་
པའི་འཇུག་ལྡང་རབ་ཞི་ཡང་། །འགྲོ་འདུལ་སྤྲུལ་པའི་སྒྱུ་འཕྲུལ་བཟུང་ལ་རྒྱལ་
བའི་མྱུ་གུའི་ཚུལ་འཆང་བ། །ལེགས་འབུལ་སྟོབ་པའི་དབྱངས་བདུན་རོལ་མོ་རྣ་
བའི་བཅུད་དུ་སྒྲོགས་འདི་ལ། །མུ་མེད་ཞིང་གི་རྒྱལ་བ་སྲས་བཅས་ཤིས་པའི་མེ་
ཏོག་འཐོར་ལ་སྤྱོན། །གང་ཞིག་རྟག་ཅིང་ཁྱབ་དང་ལྷུན་གྲུབ་རྒྱུན་མི་ཆད་པའི་ཕྲིན་
ལས་ནི། །རྫོགས་ལྡན་སྤྲིན་གྱི་གྲུ་ཆར་གཡོ་བས་བསྐལ་པ་བཟང་པོའི་དུས་སྟོན་
དཀྲིགས། །ལྷག་པར་བོད་ཆེན་ར་བ་དཀར་པོ་དེང་ནས་མགོན་དང་བཅས་སོ་
ཞེས། །གྲགས་སྙན་ཨུཏྤལ་གསར་བའི་ཕྲེང་བ་ཕྱོགས་ཀྱི་བུ་མོས་རིང་དུ་ཁྱེར། །
ཨ་ཧོ་རྣམ་ཀུན་མཆོག་ལྡན་དབྱིངས་ལས་ཁ་སྦྱོར་བདུན་གྱི་སྤྲིན་བཀོད་དེ།
རིགས་དྲུག་གི་འགྲོ་བ་ཀུན་ལ་སྒྱུ་འཕྲུལ་དྲྭ་བའི་ཟློས་གར་གྱིས། །ཐར་པ་མཆོག་
གི་བདུད་རྩི་སྦྱིན་མཛད་དཔལ་ལྡན་བླ་མར་ཕྱག་བྱས་ཏེ། །སླར་ཡང་ཐལ་སྦྱར་ཆུ་
སྐྱེས་དམར་པོ་སྙིང་གར་བཀོད་ནས་འདི་སྐད་ཅེས། །གང་གི་ཞལ་བཟང་ཟླ་བ་
ཡི། །བདུད་རྩིས་རབ་མྱོས་གཞོན་ནུ་ཞིག །དངོས་པོའི་མཆོད་སྤྲིན་སྟོབ་པའི་ཕྱིར།།
སྙན་ཚིག་ཨུཏྤལ་མཆོག་ཏུ་དགོད། །ཅེས་གང་གི་རྣམ་པར་ཐར་པ་ཕྱོགས་གཅིག་
།གནས་
:",,,":,,
- 234 -

ས་སྐྱའི་གདུང་སྲས་རིན་པོ་ཆེ་ལྷ་རྒྱལ་དགོན་གྱི་ཆོས་ཁྲིར་མངའ་གསོལ་བའི་ལེགས་འབུལ་བཞུགས།
གི་ཆ་ཤས་ལ་བསྔགས་པའི་ཚིག་སྦྱོར་སྒྲ་དབྱངས་ལྷ་མོ་དགྱེས་པའི་ཏམྦུ་ར་ལ་ཅུང་
Õ.。。
ཟད་འཁུ་བས་མཚམས་སྦྱར་བ་དང་བཅས། དྲེགས་ལྡན་སྟོང་གི་སྤྱི་བོའི་ལ་ཐོད་
ཀྱིས་བྱི་དོར་བྱས་པའི་ཞབས་སེན་ཟླ་བའི་མེ་ལོང་སྲིད་ཞིའི་དགེ་ལེགས་འཆར་པ་
ལ་ཕྱག་བྱ་བ་སྔོན་དུ་སོང་ནས། འདིར་སྐབས་སུ་བབས་པའི་དངོས་པོ་ངེས་བསྟན་
གྱི་འབེལ་གཏམ་ནི། དེའང་བདག་ཅག་གི་སྟོན་པ་ཀུན་མཁྱེན་བུ་རམ་ཤིང་པའི་
སྨོན་ལམ་དང་ཐུགས་བསྐྱེད་ཀྱི་གཡར་དམ་ཆེན་པོས་ཡོངས་སུ་བཟུང་བའི་མི་
མཇེད་འཇིག་རྟེན་གྱི་ཞིང་ཁམས་གླིང་བཞི་བྱེ་བ་ཕྲག་བརྒྱ་ལས། དཔལ་ལྡན་
སྟོབས་བཅུ་མངའ་བ་བརྒྱ་ཕྲག་ཕྱོགས་ཀྱི་གྲངས་ལྡན་གྱིས་ཤིན་ཏུ་ཞི་བའི་བདུད་
རྩི་ནི་འཐུང༌། སྲིད་པའི་ས་བོན་ཕྲ་བའང་བཅོམ་སྟེ། ཟད་དང་མི་སྐྱེ་ཤེས་ཀྱི་གོ་
འཕང་མངོན་དུ་མཛད་པའི་གནས་མཆོག་འཛམ་གླིང་ལས་ཀྱི་ས་པའི་བྱེ་བྲག །སྟོན་
ཟླ་བྱེ་བའི་ལང་ཚོའི་འོད་ལ་འཐབས་པའི་གངས་ཅན་ར་བ་དཀར་པོས་བསྐོར་བའི་
ལྗོངས་འདིར། སྟོན་པ་བདེ་བར་གཤེགས་པས་ལེགས་པར་གསུངས་པའི་སྡེ་སྣོད་
དང་རྒྱུད་སྡེའི་དགོངས་དོན་ཚུལ་བཞིན་དུ་འགྲེལ་པའི་བསྟན་སྐྱོང་ཆེན་པོ་ཇི་སྙེད་
ཅིག་བྱོན་པ་ལས་ཀྱང་རྒྱུ་སྐར་གྱི་ཁྲོད་ན་ཟླ་བ་ཉ་ཡོངས་སུ་གང་བ་ལྟར་ཆེས་ཁྱད་
པར་དུ་གྱུར་པ་ནི། འཇམ་དཔལ་ གཞོན་ནུའི་ རྩ་ བའི་རྟོག་ པའི་ རབ་ འབྱམས་
ཕྱི་མ་ལས། དེ་ནས་ཡི་གེ་ས་དང་ཀ །དང་པོར་རབ་ཏུ་བརྗོད་པ་དང་། །ཞེས་
སོགས་རྡོ་རྗེའི་ལུང་གིས་གནས་དང་གང་ཟག་གཉིས་ཀ་ཤིན་ཏུ་གསལ་བར་
མཚོན་པ་ལྟར། མཚན་མཆོག་གསུམ་དང་ལྡན་པའི་དཔལ་ས་སྐྱའི་རྗེ་བཙུན་གོང་
མ་རྣམ་ལྔ་ནས་ད་ལྟའི་བར་གྱི་གདུང་རྒྱུད་རིན་པོ་ཆེ་མུ་ཏིག་སྟར་ལ་བརྒྱུས་པ་ལྟ་
ངུར་བྱོན་ཏེ། མཁས་པའི་ཚུལ་གསུམ་གྱི་སྒོ་ནས་རྒྱལ་བསྟན་དྲི་མ་མེད་པའི་
-235-

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
..
..
ཀས་དཀར་པོ་ཡོངས་སུ་བཟུང་སྟེ་བོད་ཆོལ་ཁ་གསུམ་དགེ་བ་བཅུའི་ལམ་དུ་
ཡང་དག་པར་བཀོད་ནས་ཕན་བདེའི་གྲིབ་མ་སྣུམ་པོས་བསིལ་བར་མཛད་ཅིང་།
ལྷག་པར་བདག་ཆེན་ཤར་པ་གྲགས་པའི་ཕ་མེས་གོང་མ་ཞང་ཞུང་གུ་ ར་ བར་
འབོད་པས། དཔལ་ས་སྐྱའི་གནས་གཞི་འདེབས་པའི་མཐུན་འགྱུར་ཡང་དག་པར་
རྗེ་བཙུན་བརྩེ་བ་ཆེན་པོའི་སྐུ་ཞང་དུ་གྱུར་པ་ནས་ཤར་པ་ཀླུ་ལྡིང་
ཕུལ་ཞིང་།
དང་། ནུབ་པ་ས་སྐྱ་གཉིས་ལ་བདག་ཆེན་ཤར་ནུབ་གཉིས་ཞེས་མཚན་སྙན་ཉི་ཟླ་
ལྟར་གྲགས་པ་ལུགས་གཉིས་འབྲེལ་ཟབ་ཐུན་མོང་མ་ཡིན་པས་མཚམས་སྦྱར་ཏེ།
རྗེ་བཙུན་གྲགས་པ་རྒྱལ་མཚན་གྱི་ཞལ་སློབ་གུ་ཤྲཱི་ཇོ་འབུམ་དུ་གྲགས་པ་དང་།
ཆོས་རྗེ་ས་པཎ་གྱི་བཤད་པའི་རྒྱུད་འཛིན་ཤར་ནུབ་གུང་གསུམ་གྱི་ཡ་གྱལ། ཤར་
པ་ཤེས་རབ་འབྱུང་གནས་དང་། འཕགས་པ་རིན་པོ་ཆེའི་ཐུགས་སྲས་ཤར་པ་དུས་
འཁོར་པ་ཡེ་ཤེས་རིན་ཆེན་དང་། འཇམ་དབྱངས་རིན་ཆེན་རྒྱལ་མཚན། ཆོས་རྗེ་
བླ་མ་དམ་པའི་ཐུགས་སྲས་ཤར་ཆེན་ཡེ་ཤེས་རྒྱལ་མཚན་སོགས་བྱོན་ནས་བསིལ་
ལྡན་ར་བ་དཀར་པོས་ཡོངས་སུ་བསྐོར་བའི་ལྗོངས་ཐམས་ཅད་དཔལ་བརྩེ་བ་ཆེན་
པོའི་རིང་ལུགས་ཀྱིས་ཁྱབ་པར་མཛད། བྱེ་བྲག་ཏུ་ཤར་བ་མཁན་ཆེན་རྒྱལ་སྲས་
འཇམ་དབྱངས་ཆོས་ཀྱི་ཉི་མ་ཐུབ་བསྟན་རྒྱལ་མཚན་དཔལ་བཟང་པོ་དེ་ཉིད།
རྣམ་དཀར་ལས་ཀྱི་འབྲེལ་པས་གཞི་བཟུང་། དག་པ་སྨོན་ལམ་བཙན་པོས་
མཚམས་སྦྱར་ཏེ། མཚན་མཆོག་གསུམ་ལྡན་གྱི་གདུང་རིགས་ སུ་ བསམ་བཞིན་
སྲིད་པའི་དངོས་པོ་བཟུང་སྟེ། གཟུགས་སྐུའི་ཨུཏྤལ་འཛུམ། ཐུགས་རྗེའི་གྲིབ་
བསིལ་རྒྱས། སྤང་རྟོགས་ཀྱི་ཟིལ་མངར་འཛག་སྟེ། དེང་གི་དུས་དགེ་བའི་ཆར་
ཇི་སྐད་དུ་མདོ་སྡེ་ལས་བརྒྱ་པ་ལས། རྒྱ་མཚོ་ཆུ་སྲིན་གནས་ཀྱི་རླབས། །དུས་
- 236 -

ས་སྐྱའི་གདུང་སྲས་རིན་པོ་ཆེ་ལྷ་རྒྱལ་དགོན་གྱི་ཆོས་ཁྲིར་མངའ་གསོལ་བའི་ལེགས་འབུལ་བཞུགས།
ལས་ཡོལ་བར་འགྱུར་སྲིད་ཀྱི། །གདུལ་བར་བྱ་བའི་སྲས་རྣམས་ལ། །སངས་
རྒྱས་དུས་ལས་ཡོལ་མི་མངའ། །ཞེས་དང་། དཔལ་དུས་ཀྱི་འཁོར་ལོའི་འགྲེལ་
ཆེན་དྲི་མ་མེད་པའི་འོད་ལས། གང་ཞིག་ཆེན་པོའི་མི་རྣམས་སྨིན་པར་བྱ་བའི་སླད་
དུ་མངལ་ནི་བཟུང་བ་འདི་མཛད་ཅིང་། །སྲིད་པའི་སྐྱོན་ལས་ངེས་པར་གྲོལ་ ཡང་
སེམས་ཅན་རྣམས་ཀྱི་ལམ་གྱི་སླད་དུ་སྲིད་པ་སྟེ། །ཞེས་སོགས་གསུངས་པ་ལྟར།
ངེས་པའི་དོན་དུ་གདོད་ནས་སྲས་བཅས་རྒྱལ་བ་ཀུན་དང་དབྱེར་མེད་པའི་བྱང་
ཆུབ་ཆེན་པོའི་གོ་འཕང་མངོན་དུ་མཛད་ཀྱང༌། དྲང་དོན་དུ་འགྲོ་རྣམས་སྨིན་པར་
བྱ་བའི་སླད་དུ་ལོངས་སྤྱོད་རྫོགས་པའི་རང་མདངས་ལས། མཆོག་གི་སྤྲུལ་སྐུའི་
རྣམ་རོལ་དུ་སྲིད་པ་ཉེ་བར་བཟུང་བའི་གཟུགས་སྐུ་བསོད་ནམས་ཆེན་པོའི་ཉི་མ།
ལྗོངས་འདིའི་བསྟན་པའི་སྦྱིན་བདག་ཆེན་པོ་གཉེར་སྟོབས་ལྡན་གྱི་གཙོས་ཆོས་སྡེ་
འདིའི་བླ་གྲྭ་འཁོར་ཚོགས་རྒྱ་མཚོས་རྩེ་གཅིག་གུས་པས་གསོལ་བ་བཏབ་པས་
མཚམས་སྦྱར་ཏེ། བོད་ཆེན་གདུལ་བྱའི་མཁའ་ལ་གེགས་མེད་དུ་འཆར་ཞིང་།
ཕྲིན་ལས་ཀྱི་འོད་སྟོང་འབར་བས་སྲིད་ཞིའི་རྒུད་པའི་མུན་པ་བསལ་ནས། བདེ་
སྐྱིད་ཀྱི་པདྨོ་མཆོག་ཏུ་རྒྱས་པ་སྟེ། ཇི་སྐད་དུ། དཔལ་སངས་རྒྱས་ཐམས་ཅད་
མཉམ་པར་སྦྱོར་བའི་རྒྱུད་ལས། རྟག་ཏུ་དྲི་མ་མེད་པ་ཐུགས་རྗེའི་ཕྱུག་ལས་བྱུང་། །
སྨོན་ལམ་གྲུབ་པ་འགགས་པ་མེད་པའི་ཆོས་ཉིད་ཅན། །འགྲོ་བའི་དོན་སྒྲུབ་རབ་
ཏུ་བརྩོན་པ་མཐའ་ཡས་པས། །ཐུགས་རྗེ་ཆེན་པོའི་བདག་ཉིད་རྟག་ཏུ་རྣམ་པར་
སྣང་། །ཞེས་གསུངས་པ་ལྟར། སྲས་བཅས་རྒྱལ་བའི་མཁྱེན་བརྩེ་ནུས་གསུམ་
གཅིག་ཏུ་བསྡུས་པའི་རང་གཟུགས་དྲན་པས་སྲིད་དང་ཞི་བའི་འཇིགས་པ་མཐའ་
དག་ཡོངས་སུ་འཕྲོག་པར་མཛད་པའི་རིགས་དང་དཀྱིལ་འཁོར་རྒྱ་མཚོའི་ཁྱབ་
-237-

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
:.
.:
བདག་དོན་གྱི་སླད་དུ་མཚན་ནས་སྨོས་ན། ངག་དབང་ཀུན་དགའ་བསོད་ནམས་
བཀྲ་ཤིས་གྲགས་པའི་རྒྱལ་མཚན་དཔལ་བཟང་པོའི་ཞལ་སྔ་ནས་ཀྱི་ལན་གཅིག་
མ་ཡིན་པར་རིང་མོ་ཞིག་ནས་ཡིད་ལ་འདུན་པའི་གུས་ལྡན་པ་ཁོ་བོ་ཅག་གི་རེ་
འབྲས་དོན་ཡོད་པར་བྱ་བའི་སླད་དུ། ཚད་མེད་པའི་ཡེ་ཤེས་ཀྱི་གཟིགས་པས་
རྗེས་སུ་དགོངས་ཏེ་བཤུལ་རིང་ལམ་གྱི་ངལ་བ་ལ་མ་གཟིགས་པར་ཆིབས་ཀྱི་ཁ་
ལོ་བསྒྱུར་ནས། ཡིད་ལྷུང་ལྷ་རྒྱལ་སྲང་གི་ཆོས་གྲྭ་སྲིད་གསུམ་དགེ་ལེགས་ཡོངས་
འདུས་ཀྱི་གཙུག་ལག་ཁང་དུ་མི་འཇིགས་བཞི་དང་ལྡན་པའི་འཕྲོག་བྱེད་ཀྱི་དབང་
པོ་དྲེགས་པས་བསྒྱིངས་པའི་དོ་ཀེར་གྱི་རྩེ་མོས་མངོན་པར་བཏེགས་པའི་ཆོས་ཀྱི་
ཁྲི་འཕང་མཐོན་པོ་ལ། ཞབས་མཐིལ་བནྡྷ་ཛཱི་བ་ཀའི་འདབ་མ་ལྟ་བུའི་ངོས་སུ་
བསོད་ནམས་ཀྱི་བྱེད་པོས་ལེགས་པར་བྲིས་པའི་འཁོར་ལོ་རྩིབས་བརྒྱད་པའི་
རྟགས་ཀྱིས་ཉེ་བར་སྤུད་པ་མཐོང་ན་དོན་གྱི་སྙིང་པོ་དམ་པས་ཡོངས་སུ་ལྕི་བའི་
ཞབས་སེན་ནོར་བུའི་ཕྲེང་བར། སྲིད་ཞིའི་དགེ་ལེགས་ཀྱི་གཟུགས་བརྙན་འབུམ་
ཕྲག་འཆར་བ་གང་ཞིག་རྣམ་པར་བཀོད་དེ། སྟོན་མཚན་ཟླ་བ་རྒྱས་པ་སྟོང་གི་
འོད་ཀྱི་ཐིགས་པ་དག་གིས་ཡོངས་སུ་བྲན་པ་བཞིན་དུ། བཞིན་གྱི་དཀྱིལ་འཁོར་
དགའ་བ་བརྒྱ་ཕྲག་བརྩེགས་པའི་འཛུམ་གྱི་ཕྲེང་བ་གསར་པས་ཉེ་བར་ཕྱེ་བའི་
ཞལ་སྒོ་ནས། བཅུ་ཕྲག་དྲུག་གི་དབྱངས་ཀྱིས་སྒེག་པའི་གསུང་རྡོ་རྗེ་རྣམ་པ་ཐམས་
ཅད་པ་ནི། ཇི་སྐད་དུ། པཎྜི་ཏ་ཆེན་པོ་མ་ཏི་ཙི་ཏྲས་བསྟོད་པ་བརྒྱ་ལྔ་བཅུ་པ་ལས།
རེ་ཞིག་དང་པོ་ཁྱོད་ཀྱི་གསུང་། །ཉན་པ་རྣམས་ཀྱི་ཡིད་འཕྲོག་མཛད། །དེ་ནས་
ཡིད་ལ་བསམ་བགྱིས་ན། །འདོད་ཆགས་གཏི་མུག་རྣམས་ཀྱང་སེལ། །ཞེས་དང་།
ལྡན་ལོ་ཆེན་པོས། ཀུན་མཁྱེན་གྱིས་གསུངས་བདུད་རྩི་སྒྲ་འཛིན་དུ། །ལྷུང་བས་
- 238 -

ས་སྐྱའི་གདུང་སྲས་རིན་པོ་ཆེ་ལྷ་རྒྱལ་དགོན་གྱི་ཆོས་ཁྲིར་མངའ་གསོལ་བའི་ལེགས་འབུལ་བཞུགས།
བསྒྲུབས་པའི་ཕན་པ་དེ་འདྲ་ནི། །འདི་ན་ཡིད་བཞིན་ནོར་བུ་བུམ་པ་བཟང་། །
དཔག་བསམ་ཡོངས་འདུ་དག་ཀྱང་བཟོད་པ་མིན། །ཞེས་གསུངས་པ་ལྟ་བུའི་ལྷ་
དང་བཅས་པའི་འགྲོ་བ་ཡོངས་ཀྱི་སྐྱོབ་པ་མཚུངས་ཟླ་མ་མཆིས་པ་གང་གི་ཞལ་གྱི་
པདྨོ་མངོན་སུམ་དུ་མཇལ་ཞིང་། གསུང་གི་བདུད་རྩིས་རྣམ་གྲོལ་མཆོག་གི་སྐལ་
པ་སྦོམ་པོར་གྱུར་ཅིང་། བཅོམ་ལྡན་འདས་ཤཱཀྱའི་རྒྱལ་པོའི་བསྟན་པ་རིན་པོ་ཆེ་
འཇིག་རྟེན་གྱི་ཁམས་སུ་ཡུན་རིང་དུ་འཚོ་ཞིང་གཞེས་པའི་གསོས་སྨན་བླ་ན་མེད་
པ་ཉིད་དུ་གྱུར་པ་དང་། ཐུགས་རྗེ་ལྡན་པ་གང་གི་མངའ་འོག་ཏུ་འཁོད་ཅིང་། བདེ་
བའི་གྲིབ་མར་སྤྱོད་པ་རྣམས་ཀྱིས་མཚོན་ཏེ་ཡངས་པའི་རྒྱལ་ཁམས་ཀྱི་འགྲོ་བ་
མཐའ་དག་ལ་ཚེ་རབས་གཏན་གྱི་འདུན་མ་བླ་ན་མེད་པ་འབད་མེད་ལྷུན་གྲུབ་ཏུ་
འབྱུང་བ་ལ་སོགས་པའི་དགོས་པ་དང་། ཕན་པའི་ཡོན་ཏན་དཔག་ཏུ་༥༨
པའི་
.',
ལུང་དང་རིགས་པའི་དག་བྱེད་ལྷའི་བུ་མོས་ཤིན་ཏུ་འཇེབས་པའི་ལྷུང་ལྷུང་གི་སྒྲ་
སྙན་འབུམ་དུ་འབྱིན་བཞིན་པར་བླ་ན་མེད་པའི་བྱང་ཆུབ་ཏུ་རྩེ་གཅིག་པས་འདུན་
པའི་སེམས་ཀྱི་རྒྱ་མཚོ་གང་ལ་མངའ་བ་དེ་ཉིད་དུ་གཞོལ་ཞིང་འབབ་པ་ལ་བརྟེན་
ནས་རྒྱ་ཆེན་སྤྱོད་པའི་ལེགས་བྱས་ཀྱི་རླབས་ཕྲེང་གི་ལྕེ་ཞགས་སྲིད་པའི་རྩེ་མོའི་
བར་དུ་ལུད་པར་འཕྱུར་པའི་ངོ་མཚར་གྱི་ལྟད་མོ་ཅི་ཡང་བྱུང་བ་དང་། ཕྱོགས་ཀྱི་
ཐ་གྲུ་ཀུན་ཏུ་ཕན་པ་དང་བདེ་བའི་རྫོགས་ལྡན་གྱི་དུས་སྟོན་གསར་པ་གློ་བུར་དུ་
འབོད་པའི་དགེ་ལེགས་ཀྱི་སྒོ་འཕར་བརྒྱ་ཕྲག་དུས་གཅིག་ཏུ་དབྱེ་བ་དང་ཆབ་
ཅིག །ལམ་བདེན་གྱི་བདུད་རྩི་མངོན་སུམ་དུ་བསྟན་ནས་མངོན་མཐོ་དང་ངེས་
ལེགས་གྱི་གོ་འཕང་ལ་སྦྱོར་བའི་བཀའ་དྲིན་ནི། སྟོང་གསུམ་བརྒྱ་བྱིན་ཐོགས་པའི་
ནོར་བུས་བཀང་ཡང་ཕྱོགས་རེ་ཙམ་ཞིག་གཞལ་བ་ལྟ་ག་ལ། འོན་ཀྱང་འབྱོར་པ་
- 239 .

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
,,
དང་མཐུན་པའི་ལྷག་བསམ་གྱིས་བླངས་པའི་བདོག་པ་ཉུང་ངུ་འདིས་མཚོན་ཏེ།
སྲིད་དང་ཞི་བའི་ཁམས་སུ་བླ་ན་ཡོད་མེད་ཀྱིས་བསྡུས་བའི་མཆོད་པའི་སྤྲིན་ཕུང་
བསམ་ལས་འདས་པ་དང་། ཁྱད་པར་རྣམ་པར་དཀར་པའི་ལེགས་བྱས་ཐམས་
ཅད་ཕྱོགས་གཅིག་ཏུ་བསྡུས་ཏེ་འཕགས་པ་ཀུན་ཏུ་བཟང་པོའི་རྣམ་པར་ཐར་པ་
དང་རྗེས་སུ་མཐུན་པར་སྤྲུལ་ཏེ་བསྐལ་པའི་བར་དུ་དབུལ་བའི་མཎྜལ་མཚོན་བྱེད་
དུ་དངོས་འབྱོར་གྱི་བསྙེན་བསྐུར་ཕྲ་མོར་བགྱིད་པར། ཐོག་མར་ཏོང་ཀུན་ཡུལ་
གྱི་རྒྱལ་ཁབ་ཆེན་པོས་བསྐྲུན་པའི་ལྷ་རྫས་ཀྱིས་ཝý་སྲིད་དུ་རིང་བར་བཀྲ་ཤིས་
རྟགས་ཀྱི་རྣ་ཆས་སྒེག་ཅིང་ཤིས་པར་བརྗོད་པའི་ཚིག་གི་རེ་ཁྭ་ལྷན་སྐྱེས་སུ་བཀྲ་
བ༑ གང་སྐུ་མཚན་དཔེའི་ཕུང་པོ་ཞིང་ཁམས་འདི་ཁོ་ན་ལས་གཡོ་བ་མེད་པར་
བསྐལ་པ་རྒྱ་མཚོར་འཚོ་བཞེས་བརྟན་པ་བཞུགས་པའི་དགེ་མཚན་དུ། སྐུ་རྟེན་
ལ་རྒྱལ་བ་ཚེ་མཐའ་ཡས་པའི་སྣང་བརྙན་ལི་མ་འཆི་མེད་མཆོག་སྦྱིན་ཆེ་ལེགས།
གང་གསུང་མི་ཤིགས་ནཱ་དའི་སྒྲ་དབྱངས་ཀྱིས་ཟབ་པ་དང་རྒྱ་ཆེ་བའི་ཞི་བསིལ་གྱི་
བདུད་རྩི་
རྒྱུན་ཆད་མེད་པ་སྩོལ་པའི་རྟེན་འབྱུང་དུ། གསུང་རྟེན་ལ་སངས་རྒྱས་
ཐམས་ཅད་ཀྱི་གསུང་རྡོ་རྗེ་རྣམ་པའི་ཡེ་ཤེས་སྒྲ་རིག་རང་མཚན་དུ་ཤར་པ།
ཤེས་
རབ་ ཀྱི་ ཕ་ རོལ་ ཏུ་ ཕྱིན་ པ་ སྟོང་ ཕྲག་ བརྒྱ་པའི་གླེགས་བམ་བཅུ་གཉིས།
གང་
ཐུགས་རྟེན་ལ་
ཐུགས་རྡུལ་དང་ཤེས་བྱའི་ཡུལ་ལས་འདས་པའི་ཡེ་ཤེས་ཆེན་པོའི་ཐིག་ལེར་རྒྱུ་
དང་མི་རྒྱུའི་དངོས་པོ་ཐམས་ཅད་གཅིག་ཏུ་བསྡོམས་པའི་བརྡར།
དེ་བཞིན་གཤེགས་པའི་གཙུག་ཏོར་རིན་ཆེན་ཏོག་གི་བློ་གྲོས་འཕྲོ་འདུ་འོད་ཀྱི་
རྒྱལ་པོ་ལས་བྱུང་བའི་འཕགས་མ་རྣམ་པར་རྒྱལ་མའི་མཆོད་རྟེན་ལི་མ་པད་སྤུངས་
སོགས། བར་འདིར་འབུལ་ཚན་རྣམས་བྲིས་མཐར། བཅས་ཚན་དང་པོའི་ལེགས་
- 240 -

ས་སྐྱའི་གདུང་སྲས་རིན་པོ་ཆེ་ལྷ་རྒྱལ་དགོན་གྱི་ཆོས་ཁྲིར་མངའ་གསོལ་བའི་ལེགས་འབུལ་བཞུགས།
འབུལ་གྱི་རྣམ་གྲངས་བཀོད་པ་ཤུ་བྷཾ་མསྟུ་སརྦ་ཛ་ག་སྟེ། སྨྲས་པ། ཨེ་མ་ཡིད་ཅན་
རྡུལ་སྙེད་ཀྱི། །བསམ་དོན་ཉི་མ་ཤར་བ་ལས། །རྫོགས་ལྡ